སྨོན་འཇུག་སེམས་སྐྱེད་ཀྱི་རྒྱུད་འདེབས་བཞུགས་སོ།།།

སྟོབས་བཅུའི་མངའ་བདག་མགོན་པོ་ཟས་གཙང་སྲས།།རྒྱལ་སྲས་ཐུ་བོ་རྗེ་བཙུན་འཇམ་དཔལ་དབྱངས།།ཤིང་རྟའི་ལམ་ཐལ
འབྱེད་པ་ཞི་བའི་ལྷ།།བསྟན་པའི་ཆུ་མགོ་གསུམ་ལ་གསོལ་པ་འདེབས།།བྱང་སེམས་རྒྱས་མཛད་ཨེ་ལ་དྷ་རི་དང་།།གྲུབ་བརྙེས་མ་ཧ་ཤྲཱི་རཏྣའི་ཞབས།།ལྔ
རིགས་སྦ་བ་བྷ་ཝ་བཛྲ་སྟེ།།འཕགས་ཡུལ་པཎ་གྲུབ་གསུམ་ལ་གསོལ་བ་འདེབས།།གསེར་གླིང་མཁས་པའི་དབང་པོ་ཆོས་ཀྱི་གྲགས།།བྷཾ་ག་ལ་ཡི
རྒྱལ་རིགས་ཨ་ཏི་ཤ།།གངས་ཅན་གཞུངས་ལུགས་འཛིན་པ་བློ་གྲོས་བཟང་།།སེམས་བསྐྱེད་སྤེལ་མཛད་གསུམ་པ་གཡོལ་བ་འདེབས།།སྐད་གཉིས
སྨྲ་བ་བློ་ལྡན་ཤེས་རཔ་དང་།།ལེགས་བཤད་ནོར་བུའི་མཛོད་འཛིན་ཞང་ཚེ་སྤོང་།།རིགས་ལམ་གས་ལ་མཛད་ཕྱ་བཅོས་སེར་སྟེ།།བཤད་སྐུ

༄༅༅།ཁུར་འཛིན་གསུམ་ལ་གསོལ་བ་འདེབས།།ཡུལ་དབུས་དནའང་སྨྲ་བའི་སངྒེ་དང་།།མང་ཐོས་བློ་ལྡན་དར་མ་བཀྲ་ཤིས
ཞབས།།བྱང་ཆུབ་སེམས་འབྱོད་ཤེས་རབ་བློ་གྲོས་སྟེ།།ལུང་རིགས་སྨྲ་བ་གསུམ་ལ་གསོལ་བ་འདེབས།།སྡེ་སྣོད་འཛིན་པ་ཤེས་རབ་དབང་ཕྱུག
དང་།།བྱང་སེམས་ཆེན་པོ་སངས་རྒྱས་བརྩོན་འགྲུས་ཞབས།།མཁས་མཆོག་དབེན་དགེ་ཤཱཀྱ་སེངྒེ་སྟེ།།བཤེས་གཉེན་དམ་པ་གསུམ་ལ་གསོལ
བ་འདེགས།།གསང་ཕུའི་བླ་བྲང་ཆོས་དཔལ་རྒྱལ་མཚན་དང་།།ཀུན་མཁྱེན་རྒྱལ་བའི་དབང་པོ་ཀློང་ཆེན་པ།།མཁས་གྲུབ་ཆེན་པོ་ཁྱབ
བརྡལ་ལྷ་གྲུབ་སྟེ།།རྒྱལ་བསྟན་གསལ་མཛད་གསུམ་ལ་གསོལ་བ་འདེབས།།ཆོས་ཀྱི་སྤྱན་ལྡན་གྲགས་པ་འོད་ཟེར་དང་།།ཟབ་མོའི་ལམ་སྟོན་སངས

རྒྱས་དཔོན་པའི་ཞབས།།སྤྲུལ་པའི་སྐུ་མཆོག་ཟླབ་གྲགས་པ་སྟེ།།ཡང་དག་ལམ་སྟོན་གསུམ་ལ་གསོལ་བ་འདེབས།།གྲུབ་པའི་དབང་ཕྱུག་ཀུན་བཟང་རྡོ་རྗེ་དང་།།རྗེ་བཙུན་ཀུན་
དགའ་རྒྱལ་མཚན་དཔལ་བཟང་ངོ་པོ།།མཁྱེན་རབ་མཆོག་མངའ་སྣ་ཚོགས་རང་གྲོལ་སྟེ།།བསྟན་འཛིན་དམ་པ་གསུམ་ལྔ་གསོལ་བ་འདེབས།།ཐུབ་བསྟན་ཡོངས་འཛིན་གླགས
པའི་མཚན་ཅན་དང་།།མདོ་སྔགས་བསྟན་པ་འཛིན་པའི་མཁས་གྲུབ་མཆོག།རིག་འཛིན་ཆེན་པོ་ཕྲིན་ལས་ལྷུན་གྲུབ་སྟེ།།ཟབ་ལམ་སྤེལ་མཛད་གསུམ་ལ་གསོལ་བ་འདེབས།།
ཆོས་ཀྱི་རྒྱལ་པོ་འགྱུར་མེད་རྡོ་རྗེ་དང་།།གང་དེའི་རྗེས་བཟུངས་འགྱུར་མེད་འོད་གསལ་ཞབས།།ཐམས་ཅད་མཁྱེན་པ་ཆོས་དབྱིངས་རང་གྲོལ་སྟེ།།ཐར་པའི་ལམ་སྟོན་གསུམ་ལ་གསོལ
འདེབས།།བདག་ཉིད་ཆེན་པོ་པདྨ་བཤེས་གཉེན་དང་།།མཆོག་གཟིགས་ཨ་ཏི་བསྟན་པའི་རྒྱལ་མཚན་ཞབས།།འཁོར་ལོའི་མགོན་པོ་ཀུན་བཟང་གཞན་ཕན་སྟེ།།བྱང་སེམས་རྒྱས།།
མཛད་གསུམ་ལ་གསོལ་བ་འདེབས།།གཞན་ཡང་པདྨ་བ་ཤེས་གཉེན་རིག་འཛིན་བཟང་།།གནས་བརྟན་པདྨ་མངྒ་ཤྲཱིའི་ཞབས།།བརྒྱད་ཚུལ་ཀུན་འདུས་རྩ་བའི་བླ་མ་ཉེ།།བཀའ་དྲན།

མཚུངས་མེད་གསུམ་ལ་གསོལ་བ་འདེབས།།བདག་སོགས་འདི་ནས་ཚེ་རབ་ཐམས་ཅད་དུ།།དཔལ་མགོན་བླ་མ་རྣམས་ཀྱི་རྗེས་བཟུང་སྟེ།།དལ་འབྱོར་ལུས
སྙིང་པོ་ལོན་པ་དང་།།མི་རྟག་འཆི་བ་རྗེས་སུ་དྲན་པར་ཤོག།སྲས་བཅས་རྒྱལ་བའི་གཤེགས་ཤུལ་བླ་མེད་པ།།ཚད་མེད་སྙིང་རྗེ་ཆེན་པོས་རྒྱུད་བརླནི་ནས།།སྨོན་འཇུག་བྱང་ཆུབ
ས་གཉིས་འབྱོར་པ་དང་།།གཞན་ལ་ཕན་པའི་སྤྱོད་པ་ལྷུར་ལེན་ཤོག།ཟབ་མོའི་ལམ་གྱི་བགྲོད་པ་མཐར་ཕྱིན་ནས།།སྐུ་བཞིའི་བདག་ཉིད་མཆོག་གིས་བརྙེས་ཏེ།།ཇི་སྲིད་འགྲོ་ཁམས་
སྟོང་པར་མ་གྱུར་པ།།དེ་སྲིད་རྒྱལ་བའི་ཕྲིན་ལས་སྒྲུབ་པར་ཤོག།ཅེས་པའང་རང་སློབ་རྒྱལ་སྲས་ཞི་བ་བཟང་པོའི་བཞེད་སྐོང་དུ་བཙུན་པ་གཞན་པས་སྲེལ་བ་དགེ།དགེའོ།།